Horoscope Astrology for Lovers, Aries - Astrodienst Guest user u1353441198
7-Feb-2016, 13:04 UT/GMT Wenke met uit droog van kos ter voorbereiding van noodtoestande en kragonderbrekings | SAUK.co.za - Nuus.info
Wenke met uit droog van kos ter voorbereiding van noodtoestande en kragonderbrekings
DROGING VAN GROENTE:
Gebruik slegs jong sagte groente van baie goeie gehalte.
Pluk vroeg in oggende en maak deeglik skoon en bewerk dadelik.
Sny in groot stukke of skywe.
Blansjeer die groente voor droging. Maak gebruik van die indompeling- of stoommetode.
Wanneer die indompelingmetode vir blansjering gebruik word kan die
Natrium-metabisulfiet reeds by die blansjeerwater gevoeg wor in ‘n konsentrasie van 1 tot .25% d.w.s. 3 tot 8g [1/10 tot ¼ ons] natrium-metabisulfiet op 2,5 liter water.
LET WEL: Uie en tamaties is die enigste groente wat glad nie hoef geswawel of geblansjeer word nie.
Dis belangrik dat groente vinnig moet droog. Werk dus liefs op warm dae.
Groente moet baie goed droog sodat geen vog agterbly nie.
Kunsmatige of oonddroging is suksesvolle metodes vir droog van groente.
Gedroogde groente hou ongeveer 6 maande goed, daarna verloor dit geur en smaak.
Vir droging gebruik ‘n houtraam met gaasdraad daaroor gespan.
Plaas dun lagies groente daarop.
Droog in die skaduwee waar daar ‘n trek is, byv. op ‘n stoep of onder ‘n afdak.
Indien enige twyfel bestaan of groente deeglik droog is, sprei die groente in dun lagie op ‘n bakplaat en verhit vir 15 minute in’n oond van
90 grade C. [180 grade F]
Aangesien gedroogde groente geneig is om weer vog te absorber, bêre dit in digte houers, byv. glasflesse, plastieksakke of blikke met digsluitende deksels.
In glasflesse of plastieksakke sal vog teen die kante kondenseer indien die groente nie goed droog is nie.
In so ‘n geval, plaas weer vir 15 minute op bakplaat in die oond op 90 grade C. [180 grade F].
Kos kan ook met baie groot sukses gedroog word.
Die voedsel moet eers gaargemaak word – met sout soos wat jy normaalweg sal gaarmaak. Wanneer dit dan gaar is word dit in ’n droër gepak en gedroog.
Vir die berg van die gedroogde produkte word dit in ’n lugdigte houer verseël met ’n suurstof ontnemer – mens kry van die pakkies te koop maar kan ook jou eie maak.
Indien die produk net gestoor word om in die volgende maand of so gebruik te word, kan dit in papiersakkies gestoor word.
Die droog van kos skakel die afhanklikheid van yskaste en vrieskaste uit.
Hoe gebruik mens gedroogte groente weer?
Die gedroogde boontjies kan jy in ’n bakkie sit met water en dit vir ’n uur so laat staan. Daarna kan jy dit netso met die oorblywende water in ’n pot op die stoof gesit en net opgekook.
Rys, mieliemeel, mielierys stampmielies kan geberg word in skoon droë 2 liter plastiese koeldrank bottels
« Danie Theron: Boere Held, Prokureur, Rapportryer, Verkenner, Onderwyser en Christen met £1,000 op sy kop
Voorgestelde Inhoud van ‘n rugsak vir Nood toestande »